《秀亭秋怀十五首 其十二》
元代·方回

去年醉家山，有菊馀千本。客中今亡是，所至草苯䔿。

凉风迫九月，暇日上崖巘。野芳一二卉，亦足撷婉娩。

焉所得美酒，慰此岁年晚。市荒苦贵籴，庖凊强疏饭。

薄暮归空斋，聊与蠹帙偃。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。